2.pielikums

 Daugavpils pilsētas domes

 2019.gada 12.decembra

 lēmumam Nr.756

**SADARBĪBAS LĪGUMS**

**par dalību projektā “Mārketinga kampaņa Latgales reģiona tūrisma attīstībai un popularizēšanai”**

2019.gada \_\_\_.\_\_\_\_\_\_\_\_\_\_\_

**Biedrība Latgales reģiona tūrisma asociācija “Ezerzeme”,** reģ.Nr.40008077324, juridiskā adrese: „Untumi", Spundžāni, Ozolmuižas pagasts, Rēzeknes novads, LV-4633, kuras vārdā uz Statūtu pamata rīkojas tās priekšsēdētāja Jeļena Kijaško, turpmāk tekstā saukta ASOCIĀCIJA, no vienas puses un

**Daugavpils pilsētas pašvaldības tūrisma attīstības un informācijas aģentūra,** reģ. Nr.90010652160, juridiskā adrese: Rīgas iela 22A, Daugavpils, LV-5401, tās direktores Ilonas Maksimčikas personā, kura rīkojas uz Nolikuma pamata, turpmāk tekstā – AĢENTŪRA, no otras puses, abi kopā saukti PUSES,

pamatojoties uz Daugavpils pilsētas domes 2019. gada \_\_\_ . decembra lēmumu Nr. \_\_\_ “\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_”,

savā starpā noslēdz sekojošu Sadarbības līgumu (turpmāk tekstā LĪGUMS):

1. **LĪGUMA PRIEKŠMETS**
	1. Līgums ir vērsts uz Pušu sadarbību projekta “Mārketinga kampaņa Latgales reģiona tūrisma attīstībai un popularizēšanai” (turpmāk – Projekts) ietvaros un projekta mērķu sasniegšanas nodrošināšanu un nosaka Pušu apņemšanos, saistības un pienākumus šādās jomās: finansējuma nodrošināšana Projekta aktivitāšu īstenošanai.
	2. Projekta īstenošanas termiņš saskaņā ar Projekta pieteikumu no 2020.gada 1. janvāra līdz 2021.gada 2.decembrim.
	3. Projekta īstenošanas mērķis – veicināt tūrisma nozares izaugsmi Latgalē un panākt Latgales reģiona, kā tūrisma galamērķa, atpazīstamības paaugstināšanu ar zīmola veidošanas un inovatīvas mārketinga komunikācijas aktivitātēm.
2. **PAŠVALDĪBAS AĢENTŪRAS PIENĀKUMI UN TIESĪBAS**
	1. Projekta realizēšanai AĢENTŪRA **ieplāno kopējo finansējumu 12 190,47 EUR (divpadsmit tūkstoši viens simts deviņdesmit eiro, četrdesmit septiņi centi) apmērā projekta aktivitātēm, kas veicina Daugavpils pilsētas pašvaldības tūrisma attīstību un popularizēšanu saskaņā ar 1.pielikumu, kur AĢENTŪRAS līdzfinansējums sastāda 2438,09 EUR (divi tūkstoši četri simti trīsdesmit astoņi eiro 09 centi) un nepieciešamais priekšfinansējums sastāda 9752,38 EUR (deviņi tūkstoši septiņi simti piecdesmit divi eiro 38 centi).**
	2. **Maksājumi no ieplānotā kopējā finansējuma Projektā paredzētajiem pasākumiem veicami:**
		1. **2020. gadā tiek samaksāts kopējais finansējums 8700,00 EUR** (astoņi tūkstoši septiņi simti eiro) apmērā, tajā skaitā līdzfinansējums 1740,00 EUR (viens tūkstotis septiņi simti četrdesmit eiro) apmērā un priekšfinansējums 6960,00 EUR (seši tūkstoši deviņi simti sešdesmit eiro) apmērā;
		2. 2021.gadā tiek samaksāts kopējais finansējums **3490,47 EUR** (trīs tūkstoši četri simti deviņdesmit eiro četrdesmit septiņi centi) apmērā, tajā skaitā līdzfinansējums 698,09 EUR (seši simti deviņdesmit astoņi eiro deviņi centi) apmērā un priekšfinansējums 2792,38 EUR (divi tūkstoši septiņi simti deviņdesmit divi eiro trīsdesmit astoņi centi) apmērā.
	3. AĢENTŪRA **ir tiesīga pieprasīt un saņemt no** ASOCIĀCIJA**S visu ar līgumu un projekta 1.pielikumā norādītajām aktivitātēm saistīto informāciju.**
	4. **Puses apņemas neveikt nekādas darbības, kas tieši vai netieši var kaitēt citas puses interesēm.**
3. **ASOCIĀCIJAS PIENĀKUMI UN TIESĪBAS**
	1. ASOCIĀCIJA **apņemas nodrošināt Projekta īstenošanu atbilstoši līgumam, Projekta pieteikumam un budžeta plānam un Daugavpils pilsētas pašvaldības interešu pārstāvniecību Projekta ietvaros Projekta mērķu sasniegšanai un šī Līguma izpildei, tai skaitā organizēt un īstenot 1.pielikumā noteiktās aktivitātes, lai veicinātu Latgales reģiona, kā tūrisma galamērķa pievilcības paaugstināšanu un lielāku atpazīstamību Baltijas reģiona mērogā.**
	2. ASOCIĀCIJA atbilstoši Līguma 2.1.punktam saņemto AĢENTŪRAS līdzfinansējumu un priekšfinansējumu izmanto tikai un vienīgi Projekta mērķu realizēšanai.
	3. ASOCIĀCIJA **sniedz** AĢENTŪRA**I pārskatu par īstenotajām aktivitātēm un AĢENTŪRAS piešķirtā finansējuma izlietojumu Projekta mērķu sasniegšanai 15 dienu laikā pēc atskaišu apstiprināšanas Lauku atbalsta dienestā.**
	4. ASOCIĀCIJA pēc projekta atskaišu apstiprināšanas un maksājuma saņemšanas no Lauku atbalsta dienesta, 30 dienu laikā pārskaita AĢENTŪRAIpriekšfinansējuma summu saskaņā ar Līguma 2.2.1. un 2.2.2. apakšpunktiem.
	5. Atbildīgā persona par projekta īstenošanu ir Projekta vadītāja Mārīte Orniņa, tālr. 26451959, e-pasts: marite.ornina@rugaji.lv.
4. **LĪGUMA DARBĪBAS LAIKS, TĀ LAUŠANAS KĀRTĪBA,**

**GROZĪŠANA UN PAPILDINĀŠANA**

* 1. **Līgums ir spēkā no tā parakstīšanas brīža līdz Pušu pienākumu un saistību izpildei.**
	2. **Jebkuri šī līguma grozījumi un papildinājumi ir spēkā vienīgi tad, ja tie ir noformēti rakstiski un pušu parakstīti. Tie ir pievienojami šim līgumam un ir tā neatņemamas sastāvdaļas.**
	3. **Ja kāds no šī līguma noteikumiem zaudē spēku, tas neietekmē pārējo līguma nosacījumu spēkā esamību.**
1. **STRĪDU ATRISINĀŠANA UN PUŠU ATBILDĪBA**
	1. Strīdus, kas radušies sakarā ar šī līguma izpildi, puses risina pārrunu ceļā, bet gadījumā, ja pusēm nav iespējams vienoties, tad strīds tiek risināts tiesā, saskaņā ar spēkā esošajiem Latvijas Republikas normatīvajiem aktiem.
	2. Puses ir atbildīgas par zaudējumu nodarīšanu citai pusei saskaņā ar spēkā esošajiem Latvijas Republikas normatīvajiem aktiem.
2. **CITI NOTEIKUMI**
	1. Puses ir izlasījušas šo līgumu, piekrīt tā noteikumiem un apstiprina to ar saviem parakstiem.
	2. Šis līgums sastādīts uz 3 (trīs) lapām 2 (divos) eksemplāros. Visiem eksemplāriem ir vienāds juridiskais spēks.
3. **PUŠU REKVIZĪTI**

|  |  |
| --- | --- |
| **ASOCIĀCIJA****Biedrība Latgales reģiona tūrisma** **asociācija “Ezerzeme”**Reģ.Nr.40008077324Jur. adrese:„Untumi", Spundžāni, Ozolmuižas pagasts, Rēzeknes novads, LV-4633AS SEB BankaKonta Nr.: LV36UNLA0050003385406Valdes priekšsēdētāja | **AĢENTŪRA****Daugavpils pilsētas pašvaldības** **tūrisma attīstības  un informācijas aģentūra**Reģ.Nr.90010652160Jur. adrese: Rīgas iela 22A,Daugavpils, LV-5401    Konta Nr.: LV34PARX0000850062470Aģentūras direktore: |
| ………………………………. /Jeļena Kijaško/ | ........................................................ / Ilona Maksimčika/ |

1.pielikums

**Projekta aktivitātes**

Projekta laikā tiks īstenotas sekojošas mārketinga aktivitātes:

* Latgales reģiona Tūrisma mārketinga koncepcijas izstrāde (stratēģisko ideju ieviešanas konceptuālie risinājumi ).
* Latgales reģiona tūrisma zīmola – vizuālās identitātes izstrādāšana (Audio vizuālās komunikācijas, digitālā satura un drukāto materiālu vadlīnijas).
* Digitālā mārketinga komunikācijas stratēģijas un mārketinga plāna sagatavošana sociālo tīklu platformām.
* Reklāmas video izveidošana par Latgali, kā pievilcīgu un aizraujošu tūrisma galamērķi.
* Jauna tūrisma produkta izstrāde tūrisma piedāvājuma uzlabošanai, tematiskas tūres.
* Latgales reģiona tūrisma objektu kvalitatīvu fotogrāfiju veidošana.
* Reklāmas kampaņas organizēšana sociālajos tīklos 3 Baltijas valstīs 3 mēnešus pirms vasaras sezonas 2020.un 2021. gadā.
* Jaunā koncepta un zīmola Latgales reģiona tūrisma brošūra.
* Latvijas, Lietuvas un Igaunijas viedokļu līderu uzņemšana un ceļojumu blogu veidošana.
* Dalība Starptautiskās izstādēs «Balttour» Rīgā, «Tourest» Tallinā, «Adventur» Viļņā, 2021.gadā ar Latgales reģiona stendu.

Sasniedzamie rezultāti:

* Latgales reģiona identitātes jauns vizuāli - grafiskais zīmols, izmantošanai visos mārketinga kanālos un pasākumos, piešķirot izmantošanas tiesības Daugavpils pilsētas pašvaldības tūrisma attīstības un informācijas aģentūrai.
* Latgales tūrisma mārketinga koncepcija un komunikācijas plāns 2020.-2025.gadam ilgtspējīgai tūrisma attīstībai. Izstrādāts plāns, kas nosaka vizuālā satura veidus – attēlus, video saturu un definē galvenos reklamēšanas laikus, datumus un kopējo taktiku, tūristu piesaistei Latgalei kā ceļojuma galamērķim (iekļaujot Daugavpils pilsētu).
* Kvalitatīvi video un foto materiāli Latgales tūrisma piedāvājuma prezentēšanai, piešķirot izmantošanas tiesības Daugavpils pilsētas pašvaldības tūrisma attīstības un informācijas aģentūrai.
* Reklāmas kampaņa sociālajos tīklos Facebook un Instagram 3 Baltijas valstīs 2020. un 2021.gadā, kuras ietvaros tiks popularizēts Latgales (iekļaujot Daugavpils pilsētu) tūrisma piedāvājums saskaņā ar projektā izstrādāto Latgales tūrisma mārketinga koncepciju.
* 3 Baltijas valstu viedokļu līderu ceļojumu reklāmas kampaņa, kuras laikā tiks apsekoti un atspoguļoti tūrisma objekti dažādās reģiona pašvaldībās, tai skaitā Daugavpils pilsētas tūrisma piedāvājums.
* Audio džingla izveide, piešķirot izmantošanas tiesības Daugavpils pilsētas pašvaldības tūrisma attīstības un informācijas aģentūrai un atskaņošana radio ēterā visā Latvijā.
* 4 tematiskie tūrisma ceļi pa Latgali: labsajūtas, gardēžu, aktīvais un ģimenes –digitālā un drukātajā veidā, iekļaujot Daugavpils pilsētas tūrisma piedāvājumu.
* Latgales reģiona tūrisma brošūra ar tematiskajiem maršrutiem 4 valodās ar jauno vizuālo identitāti.
* Apmācības visa reģiona tūrisma uzņēmējiem par mārketinga rīkiem.
* Dalība starptautiskajā tūrisma Balltour izstādē Latvijā jaunā dizaina noformējuma stendā, dalība starptautiskajās tūrisma izstādēs Lietuvā, Igaunijā 2021.gadā ar jauno Latgales zīmolu.

|  |  |
| --- | --- |
| **ASOCIĀCIJA****Biedrība Latgales reģiona tūrisma** **asociācija “Ezerzeme”**Reģ. Nr. 40008077324Jur. adrese:„Untumi", Spundžāni, Ozolmuižas pagasts, Rēzeknes novads, LV-4633AS SEB BankaKonta Nr.: LV36UNLA0050003385406Valdes priekšsēdētāja | **AĢENTŪRA****Daugavpils pilsētas pašvaldības** **tūrisma attīstības  un informācijas aģentūra**Reģ. Nr. 90010652160Jur. adrese: Rīgas iela 22A,Daugavpils, LV-5401    Konta Nr.: LV34PARX0000850062470Aģentūras direktore: |
| ………………………………. /Jeļena Kijaško/ | ........................................................ / Ilona Maksimčika/ |